18/03/2019 | Administración LocalMunicipal
Porto do Son
Aprobación da convocatoria e bases que han de rexer para a formación dunha bolsa de traballo para a cobertura provisional de postos de auxiliar administrativo

Aprobación da convocatoria e bases para a formación dunha bolsa de traballo para a cobertura provisional de postos de auxiliar administrativo A Alcaldía de Porto do Son, por resolución do 12/03/2019, resolveu aprobar a convocatoria e as bases que han de rexer para a formación dunha bolsa de traballo para a cobertura provisional de postos de auxiliar administrativo, que son do seguinte teor literal: “Bases que han de rexer para a formación dunha bolsa de traballo para a cobertura provisional de postos de auxiliar administrativo 1.–Obxecto. Constitúe o obxecto das presentes bases a aprobación da convocatoria e a regulación do proceso selectivo, mediante un procedemento de concurso- oposición libre, para a para a formación dunha bolsa de traballo para a cobertura provisional de postos de administrativo, encadrados na escala de Administración xeral, subescala auxiliar, grupo “C2” do Concello de Porto do Son.2.–Cometido funcional dos postos de traballo. As funcións do posto serán as previstas na relación de postos de traballo do Concello de Porto do Son.3.–Requisitos dos aspirantes.1.–Os aspirantes, para ser admitidos ao proceso selectivo, deberán reunir os seguintes requisitos: a) Ter a nacionalidade española, ser nacional dun estado membro da Unión Europea ou de Estados aos que lles sexa de aplicación a libre circulación de traballadores nos termos previstos en tratados subscritos pola UE e ratificados por España, cando o interesado se atope incluído no seu ámbito de aplicación. Tamén poderán participar no proceso selectivo as seguintes persoas: – Os cónxuxes de españois ou de nacionais doutro estado da UE, calquera que sexa a súa nacionalidade e sempre que non estean separados de dereito. – Os descendentes de españois ou de nacionais doutro estado da UE, calquera que sexa a súa nacionalidade, sempre que sexan menores de vinte e un ano ou maiores desa idade dependentes. – Os descendentes do cónxuxe non separado de dereito de españois ou de nacionais doutro estado da UE, calquera que sexa a súa nacionalidade, sempre que sexan menores de vinte e un ano ou maiores desa idade dependentes. b) Ter cumpridos os dezaseis anos de idade e non exceder, no seu caso, da idade máxima de xubilación forzosa. c) Estar en posesión do título de graduado en educación secundaria, formación profesional de primeiro grao, equivalente ou superior. De conformidade co establecido na Disposición Transitoria Quinta da Lei 30/1984, do 2 de agosto, de medidas para a reforma da función pública, considerarase equivalente ao título de Diplomado universitario a superación de tres cursos completos de licenciatura. Así mesmo, a superación das probas de acceso á universidade para maiores de 25 anos, homologadas polo órgano competente, considerarase equivalente aos títulos de Bacharelato ou Formación Profesional de segundo grao. A validación de títulos deberá acreditarse mediante a presentación de certificación emitida polo órgano competente. d) Non padecer enfermidade nin estar afectado por limitación física ou psíquica que sexa incompatible co desempeño das correspondentes funcións. e) Non ter sido separado mediante expediente disciplinario do servizo de ningunha das Administracións Públicas ou dos órganos constitucionais ou estatutarios das comunidades autónomas, nin atoparse en habilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionarios para o que fose separado ou inhabilitado. Os nacionais doutros Estados non poderán atoparse en situación de inhabilitación ou equivalente nin ser recibido sanción disciplinaria ou equivalente que impida, no Estado de procedencia, o acceso nos mesmos termos ao emprego público.2.–Os requisitos establecidos no apartado anterior deberán reunirse na data de remate do prazo de presentación de solicitudes e manterse durante todo o proceso selectivo.4.–Solicitudes de participación no procedemento.1.–Para participar nas probas selectivas os interesados deberán presentar unha instancia dirixida ao Alcalde do Concello de Porto do Son, segundo o modelo que se achega como anexo 1 (accesible na web municipal www.portodoson. gal). O prazo para a presentación de instancias, no Rexistro Xeral do Concello ou por calquera dos procedementos que prevé o artigo 16 da Lei 39/2015, do 1 de outubro, do procedemento administrativo común das Administracións Públicas, será de dez (10) días hábiles, contados desde a publicación da convocatoria no Boletín Oficial da Provincia.2.–Coa instancia os aspirantes deberán achegar copia ordinaria dos seguintes documentos: a) DNI, pasaporte ou documento de identidade correspondente ao Estado de procedencia. b) Título esixido para tomar parte no procedemento. No caso de non posuír o título pero estar en condicións de obtelo deberanse achegar os xustificante de telo solicitado e do pagamento, no seu caso, das taxas esixibles. c) Certificado Celga 4 ou documento equivalente. d) Relación dos méritos alegados e documentación acreditativa dos mesmos. As persoas discapacitadas, se precisan da adaptación de medios para a realización das probas farano constar na instancia. Se a documentación xa obra en poder do concello, o interesado fará constar esta circunstancia, indicando o procedemento no que se presentou.5.–Admisión de aspirantes.1.–Rematado o prazo de presentación de instancias a Alcaldía ditará resolución aprobando a listaxe provisional de admitidos e excluídos, que se publicará no taboleiro de anuncios, na sede electrónica e na web do Concello de Porto do Son. Para o caso de non advertirse erros nin deficiencias nas instancias achegadas polos aspirantes esta listaxe terá a consideración de definitiva.2.–Os aspirantes excluídos provisionalmente disporán dun prazo de cinco (5) días hábiles para emendar os erros que motivaron a súa exclusión. Transcorrido ese prazo, publicarase nos medios antes indicados a listaxe definitiva de aspirantes admitidos aprobada pola Alcaldía. Coa listaxe definitiva de admitidos publicarase a composición do órgano de selección, o lugar e a data de realización do primeiro exercicio.6.–Órgano de selección.1.–Os tribunais das probas selectivas serán designados consonte ao que dispoñen os artigos 60 TREBEP e 59 LEPG e a súa composición, aprobada por resolución da Alcaldía, publicarase xunto coa listaxe definitiva de admitidos. Todos os membros do órgano de selección serán funcionarios de carreira ou persoal laboral fixo das Administracións Públicas que desempeñen postos para cuxo acceso se requira unha titulación ou especialización igual ou superior á esixida para o acceso ás prazas convocadas. Na composición do tribunal promoverase a presenza equilibrada de mulleres e homes, segundo o pola Lei orgánica 3/2007, do 22 de marzo, para a igualdade efectiva de mulleres e homes 2.–Os membros do tribunal deberán absterse de intervir no procedemento, comunicándollo á Administración, cando concorran as circunstancias que prevé o artigo 23 da Lei 40/2015, do 1 de outubro, de réxime xurídico do Sector público e cando preparasen aos aspirantes ás probas selectivas nos cinco anos anteriores á publicación desta convocatoria. Os aspirantes poderán recusar aos membros do tribunal segundo o establecido no art.24 da citada Lei 40/2015, do 1 de outubro.3.–O tribunal non se poderá constituír nin actuar sen a presenza de ao menos tres dos seus membros, titulares ou suplentes, indistintamente. En todo caso, requírese a asistencia do presidente e do secretario ou de quen os substitúan. Cada sesión do tribunal recollerase na correspondente acta, sen que poida levantarse máis dunha acta por sesión. Os acordos adoptados polo tribunal publicaranse polos medios indicados na base 10.ª. 4.–O órgano de selección, previo acordo adoptado formalmente, poderá dispor a incorporación aos seus traballos, con voz pero sen voto, de asesores especialistas para as probas nas que o estime conveniente. O labor destes asesores cinguiranse a prestar a colaboración que o tribunal lles requira nas súas especialidades técnicas.5.–Co fin de garantir a igualdade de oportunidades no proceso selectivo, o tribunal adaptará o tempo e os medios de realización dos exercicios dos aspirantes con discapacidade.6.–A actuación do órgano de selección, no non previsto nestas bases, rexerase pola normativa aplicable á formación da vontade dos órganos colexiados.7.–Procedemento selectivo.1.–O procedemento selectivo será o de concurso- oposición, que se desenvolverás nas fases sucesivas de oposición e concurso.2.–Os exercicios da fase de oposición terán carácter obrigatorio e eliminatorio, agás o que deba realizarse para acreditar o coñecemento da lingua galega.3.–Se durante o desenvolvemento do proceso o órgano de selección tivese coñecemento de que algún dos aspirantes non reúne os requisitos esixidos na convocatoria, acordará a súa exclusión, previa audiencia ao interesado e comunicarallo á Alcaldía.4.–Os aspirantes disporán dun prazo de 7 días naturais para a presentación de alegacións á corrección dos exercicios da oposición e á valoración do concurso.8.–Oposición.1.–Os aspirantes serán convocados para a realización das probas en chamamento único, agás casos de forza maior debidamente xustificados e aprezados discrecionalmente polo tribunal. Os aspirante deberán acreditar a súa entidade para participar nas probas selectivas.2.–A puntuación máxima que poderán acadar os aspirantes nesta fase do proceso será de 20 puntos e constará dos seguintes exercicios: – Primeiro exercicio: consistirá na contestación por escrito, nun tempo máximo de 80 minutos, dun cuestionario tipo test de 70 preguntas relacionadas co programa achegado ás bases. A proba cualificarse de 0 a 20 puntos e os aspirantes deberán acadar un mínimo de 10 puntos para superala. Por cada 4 preguntas erradas ou non contestadas restarase unha pregunta acertada ou fracción correspondente. A puntuación total determinarase con arranxo á fórmula “N= [PA- (PF/4)]x 2/7”, sendo: “N: nota final”; “PA: preguntas acertadas”; “PF: preguntas erradas ou en branco”. Na proba incluiranse 5 preguntas de reserva que os aspirantes deberán contestar e que se avaliarán en substitución daquelas que fosen anuladas polo tribunal. De esgotarse as preguntas de reserva, outorgarase a cada resposta correcta a puntuación correspondente ao cociente obtido de dividir a puntuación máxima total do exercicio entre o número de preguntas válidas. A listaxe de respostas correctas publicarase xunto coa corrección do exercicio. – Segundo exercicio: consistirá na tradución dun texto do castelán ao galego e doutro do galego ao castelán nun tempo máximo de trinta (30) minutos. Este exercicio ten carácter obrigatorio e cualificación que se outorgue será a de “apto” ou “non apto”. De conformidade co establecido no art.51.2 do da Lei 2/2015, do 29 de abril, do emprego público de Galicia, estarán exentos da realización deste exame os aspirantes que acrediten a posesión do certificado Celga 4, a validación do curso de perfeccionamento da lingua galega ou equivalente.3.–As cualificacións dos aspirantes redondearanse ata o terceiro decimal. Unicamente se publicará a relación dos aspirantes que superaron cada proba.9.–Concurso. Na fase de concurso os aspirantes poderán acadar ata un máximo de 8,00 puntos e nela serán obxecto de avaliación os seguintes méritos: – Experiencia profesional (ata 5,00 puntos):  Servizos prestados en postos de auxiliar administrativo ou superiores en Administracións Públicas (ata 3,00 puntos): 0,03 puntos por mes de servizo.  Servizos prestados en postos de auxiliar administrativo ou de similares ou superiores funcións no sector privado (ata 2,00 puntos): 0,02 puntos por mes de servizo. Para determinar o tempo traballado considerarase que cada 30 días de traballo equivalen a un mes. A experiencia acreditarase, sen prexuízo de calquera outro medio de proba válido en Dereito, polos seguintes medios:  Administracións Públicas: certificación de servizos prestados expedida polo órgano competente ou copia dos contratos de traballo e informe de vida laboral.  Sector privado: copia dos contratos de traballo e informe de vida laboral. – b) Formación (ata 3,00 puntos):  Títulos de niveis de educación oficial superiores ao esixido para o posto: 0,50 puntos.  Cursos de máis de 100 horas: 0,35 puntos.  Cursos de 71 a 100 horas: 0,30 puntos.  Cursos de 41 a 70 horas: 0,25 puntos.  Cursos de 15 a 40 horas: 0,15 puntos. Unicamente se valorarán as accións formativas impartidas por universidades, Administracións Públicas, entidades dependentes destas ou, tratándose de centros de natureza privada, cando estean incluídas en plans oficiais de formación para empregados públicos. Cando as accións formativas comprendan varios módulos ou áreas, unicamente se valorarán aquelas que se axusten ao previsto nesta base. Se non resulta posible determinar a duración do curso non se valorará. Non se avaliarán aqueles cursos cuxas ensinanzas non garden relación coas funcións do posto a desempeñar ou sexan de natureza xenérica e necesaria para o seu desempeño (p. e. ofimática, mecanografía, etc). 10.–Publicación de acordos.1.–A convocatoria do procedemento publicarase no BOP da Coruña, na Sede electrónica e no taboleiro de anuncios do concello. Os sucesivos trámites e os acordos do órgano de selección publicaranse no taboleiro de anuncios e na Sede electrónica Concello de Porto do Son, sen prexuízo de difundilos por calquera outros medios.2.–A data de publicación na sede electrónica será determinante dos prazos a efectos de emenda de solicitudes e eventuais impugnacións ou recursos.11.–Resolución do procedemento.1.–Concluído o proceso selectivo, o tribunal disporá a publicación da puntuación final e da orde de cualificación dos aspirantes, que virá dada pola suma das puntuacións obtidas nas fases de oposición e concurso. Así mesmo, elevaralle á Alcaldía a proposta aprobación da bolsa de traballo. De existir empate nas puntuacións dos aspirantes establécense como criterios de desempate, a aplicar na orde que se indica, os seguintes: – A maior puntuación no exercicio da fase de oposición. – A maior puntuación obtida no concurso polo concepto “experiencia profesional”. – A orde alfabética do primeiro apelido (non se terán en conta as preposicións dos apelidos compostos) a partir da letra escollida no ano 2018 para a orde de actuación de aspirantes nos procesos selectivos da Xunta de Galicia (letra “G” - DOG n.º 19, do 26/01/2018). – A orde alfabética do segundo apelido, de acordo cos criterios indicados no parágrafo anterior.2.–O acordo do tribunal establecendo a orde de clasificación de aspirantes poderá recorrerse en alzada perante a Alcaldía, sen prexuízo da presentación de alegacións aos acordos de avaliación dos exercicios na fase de oposición ou concurso.12.–Funcionamento da bolsa de traballo.1.–Acudirase á bolsa de traballo coa finalidade de cubrir os postos vacantes, as ausencias dos empregados públicos e nos supostos previstos no art.10 do RD Lexislativo 5/2015, do 30 de outubro, texto refundido do Estatuto Básico do Empregado Público (TREBEP) e art.23 da Lei 2/2015, 29 de abril, do emprego público de Galicia (LEPG). 2.–O nomeamento ou contratación dos aspirantes efectuarase atendendo á súa clasificación na bolsa de traballo.3.–Os chamamentos realizaranse por vía telefónica efectuándose, como mínimo, dúas chamadas. Para facilitar a mellor tramitación do procedemento, os interesados son responsables de comunicar ao concello as variacións do seu número telefónico. O empregado público que efectúe as chamadas fará constar mediante dilixencia a disposición do interesado a cubrir interinamente a praza que corresponda. De non atender as chamadas, entenderase que o aspirante desiste de cubrir a praza.4.–Os aspirantes chamados que renuncien á contratación ou nomeamento en dúas ocasións ou que non poidan ser chamados por causa non imputable á Administración, pasarán a ocupar a derradeira posición na bolsa de traballo. De igual xeito acontecerá cando o aspirante chamado non presente a documentación indicada na base 11.1 ou non formalice o contrato no prazo establecido.5.–A bolsa de traballo terá unha vixencia de dous (2) ano e poderá prorrogarse outro máis.13.–Nomeamento ou contratación.1.–Os aspirantes chamados para o seu nomeamento ou contratación deberán presentar, no prazo de dez (10) días naturais desde a publicación da listaxe de aprobados e proposta de nomeamento, os seguintes documentos orixinais ou copias cotexadas: a) Os indicados no apdo.2 da base 5.ª. b) Declaración xurada de non ter sido separado mediante expediente disciplinario do servizo de ningunha Administración Pública nin encontrarse inhabilitado para o exercicio de funcións públicas. c) Declaración xurada de non estar incurso en causa de incapacidade ou incompatibilidade referida ao momento da toma de posesión. d) Certificación acreditativa de non padecer enfermidade ou eiva física que impida o normal desenvolvemento da súa función, no caso de tratarse de persoas con minusvalías. e) Código IBAN dunha conta bancaria e copia da cartilla da Seguridade Social (no caso de ter estado dado de alta). Quen teñan a condición de persoal ao servizo das Administracións Públicas estarán exentos de xustificar documentalmente as condicións e requisitos xa probados para obter o seu anterior nomeamento. Neste caso, poderán presentarán certificación da Administración Pública da que dependan acreditativa daqueles extremos.2.–Os aspirantes propostos para o nomeamento que no prazo sinalado na base anterior non presentaran a documentación esixida, agás causa de forza maior, ou non reunisen os requisitos esixidos non poderán ser nomeados e quedarán anuladas tódalas súas actuacións sen prexuízo das responsabilidades nas que puidesen incorrer por falsidade.14.–Resolución de incidencias.1.–O tribunal de selección resolverá todas as dúbidas que se presenten no non previsto nestas bases e adoptará os acordos que resulten procedentes, dispoñendo a súa publicación polos medios previstos nas bases. Para iso, poderá recadar a emisión de informes polos asesores que estime conveniente.2.–Os procesos selectivos rexeranse polo establecido na lexislación básica sobre emprego público, na Lei 2/2015, do 29 de abril, do emprego público de Galicia, no RD 896/1991, do 7 de xuño e demais normativa regulamentaria de desenvolvemento da anterior e, supletoriamente, polo previsto na normativa reguladora do ingreso do persoal ao servizo da Administración do Estado. **** ANEXO 1 MODELO DE INSTANCIA D./D.ª _____________________________________________________________________, de _____ anos, con DNI _______________________ e domicilio en __________________________________________________, n.º ____, piso ____, C. P. ___________, da localidade _________________________, e teléfono __________________, EXPOÑO: I. Que desexo participar no proceso selectivo convocado polo Concello de Porto do Son para a formación dunha bolsa de traballo para a cobertura provisional de postos de auxiliar administrativo. II. Que reúno todos os requisitos esixidos referidos á data de finalización do prazo sinalado para a presentación da solicitude nas Bases de selección, que coñezo e acepto, e que son certos os datos que figuran nesta instancia, comprometéndome a xustificalos documentalmente cando sexa requirido para iso. Polo exposto, SOLICITO: 1.º. Ser admitido no proceso para a formación dunha bolsa de traballo para a cobertura de postos de auxiliar administrativo, achegando para estes efectos a seguinte documentación (márquese o que proceda):  DNI, pasaporte ou documento de identidade correspondente ao Estado de procedencia.  Título esixido para tomar parte no procedemento ou documentación xustificativa pertinente cando aínda non se dispoña del.  Relación dos méritos alegados e documentación acreditativa dos mesmos.  Certificado Celga 4 ou documento equivalente.2.º. A adaptación de medios para a realización de exercicios por motivos de discapacidade  (márquese se procede e achéguese certificación acreditativa do grao de discapacidade). En Porto do Son, ____ de ____________ de 201_. (sinatura) SR. ALCALDE-PRESIDENTE DO CONCELLO DE PORTO DO SON” ANEXO 2 TEMARIO 1. O municipio: concepto e elementos. Competencia do municipio. Servizos mínimos.2. O goberno municipal. Clases de órganos. O Pleno da Corporación. O alcalde. Os tenentes alcalde. A xunta de goberno local. As comisións informativas. Outros órganos complementarios. Os grupos políticos municipais. Municipios de gran poboación: municipios de aplicación, organización e funcionamento dos órganos municipais necesarios e xestión económico- financeira.3. A provincia: concepto, elementos. Competencias da provincia.4. A Lei orgánica 5/1985, do 19 de xuño, de réxime electoral xeral. Réxime xeral das eleccións locais.5. Funcionamento dos órganos colexiados do Goberno local. Convocatorias, orde do día e certificacións.6. A potestade regulamentaria dos entes locais territoriais. Ordenanzas e regulamentos: clases e procedemento de elaboración e aprobación.7. Os dereitos das persoas na Lei do procedemento administrativo común.8. O acceso electrónico dos cidadáns aos servizos públicos. Sede electrónica. Identificación e autentificación. Rexistro, comunicacións e notificacións electrónica. A xestión electrónica dos procedementos.9. Transparencia da actividade pública. Ámbito subxectivo de aplicación. Publicidade activa. Dereito de acceso á información pública e bo goberno.10. O acto administrativo: Concepto e clases. Elementos do acto administrativo: suxeito, obxecto, causa, fin e forma. Notificación e publicación dos actos administrativos.11. A eficacia do acto administrativo: principios xerais. Executividade e suspensión. Procedementos de execución.12. Nulidade de pleno dereito e anulabilidade dos actos administrativos. Os actos administrativos irregulares. A convalidación, conservación e conversión dos actos administrativos. O errores materiais ou de feito.13. Revisión de oficio de actos nulos e anulables: casos nos que procede. Procedemento. A impugnación xurisdicional de actos polo propia administración: a declaración de lesividade. A revogación dos actos administrativos.14. O procedemento administrativo: iniciación, ordenación, instrución e terminación. Especial referencia ao silencio administrativo. Términos e prazos.15. Os recursos administrativos: concepto e clases. Requisitos xerais. Materia recorrible, lexitimación e órgano competente. Recurso de alzada, de reposición e de revisión.16. A responsabilidade patrimonial das Administracións Públicas: concepto, requisitos e procedemento.17. Os bens das entidades locais: clases. Réxime xurídico dos bens de dominio público e patrimoniais. Os bens comunais. O inventario de bens. Os montes veciñais en mancomún.18. O orzamento da entidades locais. Concepto. Estrutura. Formación e aprobación. Contabilidade e contas.19. Os ingresos das facendas locais. Os impostos locais. As taxas municipais. Os prezos públicos. As contribucións especiais.20. O réxime xurídico de recadación das entidades locais. O pagamento e outras formas de extinción da débeda. O procedemento de recadación en vía voluntaria e de constrinximento.21. Instrumentos de ordenación urbanística. Planeamento xeral e de desenvolvemento. Procedemento de elaboración e aprobación dos diferentes instrumentos urbanísticos.22. A intervención administrativa na edificación e uso do solo. A licenza urbanística e as ordes de execución. A declaración do estado de ruína.23. Protección da legalidade urbanística. Obras sen licenza. Obras non axustadas ás condicións da licenza. Licenzas ilegais. Infraccións e sancións urbanísticas.24. Os contratos do sector público: clases de contratos. Elementos dos contratos. Os contratos administrativos: clases e obxecto. Invalidez dos contratos.25. Procedementos de adxudicación dos contratos: tipos e regulación xeral de cada un deles. O órgano de contratación e o responsable do contrato. A Mesa de Contratación. O perfil do contratante.26. Execución, modificación e suspensión dos contratos administrativos. O orzamento base de licitación, o valor estimado e o prezo do contrato e a súa revisión. Extinción dos contratos.27. Emprego público. Réxime legal. Clases de persoal. Adquisición e perda da relación de servizo. Réxime disciplinario.28. Dereitos dos empregados públicos. Xornada de traballo, permisos e vacacións. Deberes dos empregados públicos; código de conduta.29. Ordenación da actividade profesional; especial referencia á provisión de postos. Situacións administrativas. Réxime de incompatibilidades.30. O contrato de traballo. Concepto. Natureza. Suxeitos. Forma. Contido e réxime xurídico. Modificación, suspensión e extinción do contrato de traballo. Modalidades do contrato de traballo. A duración do contrato de traballo.” Contra este acordo poderá interpoñerse potestativamente recurso de reposición perante a Alcaldía, no prazo dun mes, a contar desde o seguinte día hábil á publicación deste anuncio. Transcorrido un mes dende a interposición do recurso se non se notificou a súa resolución expresa, terase por desestimado e poderá interpoñerse recurso contencioso- administrativo ante o Xulgado do Contencioso-Administrativo, no prazo de 6 meses, a contar dende o día seguinte a aquel no que tería que resolverse o recurso de reposición, na forma e cos requisitos esixidos na Lei 29/1998, do 13 de xullo, reguladora da Xurisdición Contencioso-Administrativa. Para o caso de desestimarse o recurso de reposición, o prazo para interpoñer o recurso contencioso-administrativo será de dous meses. De todos os xeitos, pódese interpor directamente o recurso contencioso- administrativo ante o órgano da Xurisdición Contencioso-Administrativa, no prazo de dous meses, a contar dende o seguinte día hábil ao da publicación. Todo iso sen prexuízo da interposición de calquera outro recurso que o interesado estime pertinente. Porto do Son, 13 de marzo de 2019. O alcalde-presidente Asdo.: José Luis Oujo Pouso